Publication: Magyar Közlöny
Issue: MK-2004-45 (Year: 2004, Number: 45)
Era: 2004-2010
Section: 253/1997. (XII. 20.) Korm. rendelet (a továbbiakban:
Paragraph Index: 757

4. Szerkezet 4.1. Épületszerkezet Az alapozást és talajvíz elleni szigetelést talajmechanikai szakvélemény alapján kell megtervezni. Az épületszerkezeti kialakítások feleljenek meg a korszerû energiatakarékossági elõírásoknak. Az épületszerkezetek megvalósíthatóak: — hagyományos, — iparosított vagy — vegyes technológiával. A szerkezet tervezésnél lehetõleg természetes anyagokat és bevonatokat kell alkalmazni. A tartószerkezetet és a válaszfalszerkezeteket úgy kell kialakítani, hogy a késõbbi átalakítás lehetõségét biztosítsák. A gépek által elõidézett rezgések káros hatásának megakadályozására rezgéscsillapító szerkezeteket, illetve rezgés elleni szigetelõ szerkezeteket kell közbeiktatni, vagy a gépalapokat az épülettõl függetlenül kell megépíteni, akusztikai szakvélemény alapján. A mûhelyek padlóburkolatát, csúszást gátló anyagból a várható kopási és terhelési igénybevétel, valamint a technológiai elõírások figyelembevételével kell tervezni. Azokban a helyiségekben, amelyekben savak, sók, kõolajtermékek stb. a padlóburkolattal érintkeznek, a padlóburkolatokat, padlócsatornákat ezeknek ellenálló és könnyen tisztítható anyagokból kell készíteni. A nyílt vízhasználatú mûhelyekben a padlóburkolatot, csúszást gátló anyagból, lejtésben kell készíteni. A nagy kiterjedésû beton padlóburkolatokat tágulásra is méretezni kell. A tágulási hézagokkal megosztott felületek 16,0 m2-nél nagyobbak nem lehetnek. Csövek, sínek vagy más balesetveszélyes tárgyak sem a mûhelyek, sem a közlekedõ terek padlóburkolatából nem állhatnak ki. Mosdóknál és zuhanyozóknál mosható falfelületet kell tervezni legalább 2,1 m magasságig. A mûhelyek ajtóinak szélességét és magasságát, valamint anyagát, a személyforgalom nagysága, a technológiai folyamatokból eredõ követelmények, valamint a tûzvédelmi elõírások alapján kell meghatározni. A kijáratok, illetõleg vészkijáratok számát a veszélyesség mértékétõl és a berendezések elhelyezésétõl függõen a tervezési programban kell meghatározni. A vészkijárat, valamint a vészkijárathoz vezetõ útvonalon beépített ajtó mérete egyszárnyú ajtó esetén legalább 0,85 m; kétszárnyú ajtó esetén legalább 1,40 m tokbelméretû legyen. A jármûforgalom céljára szolgáló nagyforgalmú, valamint a 4,0 m2-nél nagyobb kapuk mellé személyi átjárásra alkalmas külön ajtószárnyat kell tervezni. A mûhelyek ajtói és a robbanás- vagy tûzveszélyes helyiségek, valamint az olyan helyiségek ajtaja, melyekben hirtelen felszabaduló mérgezõ gázok, gõzök keletkezhetnek, továbbá a vészkijárat céljára szolgáló ajtók és ablakok kifelé nyíljanak. Az ablakok nyíló szárnyait belülrõl kezelhetõ a padlószintrõl elérhetõ, mechanikus mûködtetésû nyitószerkezettel vagy távvezérléssel kell mûködtetni. Az ablakfelüle- 2004/45. szám tek legalább 1/3-át belülrõl kezelhetõen, a padlószintrõl könnyen nyithatóan kell kialakítani. A mûhelyekben az ablakok mellvédmagassága legalább 1,2 m legyen. A nyílászáró szerkezeteket a fokozott igénybevétel és balesetveszély figyelembevételével kell kialakítani. Az ablakok biztosítsák a hatékony és balesetmentes szellõzést, megvilágítást, az egyszerû kezelhetõséget és tisztíthatóságot. A mélyen üvegezett szerkezeteket vagy ütésálló üvegezéssel, vagy az üvegtörést és -kiesést gátló szerkezettel kell megvalósítani. A 6,0 m-nél nagyobb menetmélységû terekben szükséges a másodlagos természetes megvilágítás biztosítása, a mûhelycsarnokban pedig hatékony felülvilágítást kell tervezni. Acél ajtószárnyak csak a mûhelyek technológiai elõírásai, valamint az Országos Tûzvédelmi Szabályzat szerint elõírt tûzgátló ajtók lehetnek. A közösségi illemhelyek elválasztó falai lehetõleg lábakon álló könnyûszerkezetû, de idõtálló elemek legyenek, ajtóit kívülrõl is nyithatóvá kell tenni. A külsõ falak és a tetõk nyári hõterhelését mérsékelni (pl. növényzet, külsõ árnyékolók, átszellõztetett tetõk, zöldtetõk) kell. A kiálló falsarkokat legalább 2,0 m magasságig lekerekített élvédõkkel kell ellátni. A hidegpadlós helyiségeket legalább egy sornyi lábazatburkolattal kell szegélyezni, a PVC vagy linóleum burkolatú helyiségekbe a lábazat keményfából készüljön. 4.2. Épületgépészet Az intézményeket csak közmûvesített (szükség esetén helyi szennyvízkezeléssel) telekre lehet építeni. Valamennyi épületgépészeti követelménynél a pedagógiai, illetve a szakmai programból kell kiindulni, és azokat a tervezési programban kell rögzíteni (ellátás színvonala, szakaszolás stb. szerint). (További elõírásokat az OTÉK tartalmaz.) Az épületgépészeti berendezések és szerelvények feleljenek meg a korszerû energiatakarékossági elõírásoknak. Vízellátás — csatornázás Egyéb követelmény hiányában az alábbi vízfogyasztással kell számolni: — tanulóként 30 liter/nap; — oktatók és kisegítõ személyzet 50—70 liter/nap; — fõzõkonyha, befejezõ konyha esetén adagonként 80—120 liter/nap; — a zöldterület öntözése 5 liter/m2/nap, — a torna- és játszótér öntözése 2 liter/m2/nap. A mosdókat, mosogatókat, kiöntõket, falikutakat és vizeldéket tartalmazó helyiségekben padlóösszefolyó elhelyezése szükséges. A csatorna ágvezetékek mérete a csatlakozást követõen legalább 50,0 mm-re bõvüljön. Az alapvezetékekbe és/vagy ejtõvezetékekbe minden esetben szükséges tisztítóidom elhelyezése. A használt üzemi vizet elvezetõ csatornát úgy kell tervezni, hogy a távozó szennyvizek mind a közcsatornára, mind a befogadóra ártalmatlanok legyenek. Az ipari szennyvizek vagy a keletkezési helyükön, vagy fajtánként összegyûjtésük után központosan elhelyezett, a szabványok által elõírt megfelelõ mûködésû tisztító (semlegesítõ, derítõ) berendezéseken keresztül vezethetõk a befogadóba. A tûz- vagy robbanásveszélyes gázt vagy folyadékot tartalmazó szennyvizet csatornahálózatba bevezetni tilos. Melegvízellátás Használati melegvizet kell biztosítani egyedi igény szerint valamennyi funkcionális egységben, ahová ezt a tervezési program megköveteli. Egyéb követelmény hiányában a zuhanyozók melegvízszükségletét 40 tanuló/tanóra használatra kell méretezni. A tanulók által használt vizes berendezések melegvízellátását központilag kevert vízzel kell megoldani. Gázellátás Gázellátást kell biztosítani a vonatkozó szabványok és hatósági elõírások betartásával valamennyi funkcionális egységhez, ahová ezt a pedagógiai program megköveteli. Az oktatási célra használt gázvezetékeknél a szabványokkal egyeztetett módon lehetõvé kell tenni a helyiségenkénti központi elzárás lehetõségét oly módon, hogy az elzárószerelvény kezelését csak az arra kijelölt személy egy zárható helyrõl (pl. tanári asztalba épített szekrény) végezhesse. A tanulók által használt gázberendezéseket fokozott balesetvédelmi körültekintéssel kell létesíteni. PB-gázellátás kazánházi, konyhai és oktatási célra használható. Fûtés A fûtés szakaszolását és szabályozását az egyidejûség figyelembevételével a tervezési programban kell meghatározni (délelõtt, délután, este mûködõ funkcionális egységek, tanítási szünet, észak-déli elhelyezkedés stb.). Egyéb követelmény hiányában a helyiségek tartózkodási zónájára (az ablaktól 1,0 m távolságra a padló felett 50,0 cm-rel) vonatkoztatott átlagos léghõmérsékletet az alábbi értékekkel kell tervezni: — mosdó, zuhanyozó, orvosi szoba +24 ˚C; — tanterem, csoportszoba, igazgatási és szociális helyiségek, könyvtár +20 ˚C; — étterem, tornaterem, szertárak +18 ˚C; — mûhely, konyha, illemhelyek, közlekedõk +16 ˚C. A fûtõberendezések biztosítsák a helyiségek balesetmentes használatát (pl. szivattyús melegvízfûtés). Lehetõséget kell teremteni az egyes rendeltetési egységek (tantermek, szaktantermek, mûhelyek stb.) egyedi hõmérséklet szabályozására. A fûtõtestek felületi hõmérséklete ne haladja meg a 65 ˚C-ot, ellenkezõ esetben burkolatról kell gondoskodni. A fûtõtest burkolata megfelelõen „szellõs” legyen, hogy ne rontsa le a hõátadást és tegye lehetõvé a takarítást. 2004/45. szám Technológiai szempontból állandóan alacsony vagy magas hõmérsékletet igénylõ mûhelyeket más hõfokú helyiségektõl és a külsõ szabad tértõl szigetelni kell. Szellõzés A tanulók által használt oktatóhelyiségek levegõcseréjét természetes szellõzéssel kell biztosítani. Lehetõség szerint biztosítani kell a folyamatos légcserét. Ahol a tervezési program, az OTÉK, a hatósági elõírások vagy az alkalmazott technológia megköveteli, azokon a helyeken mesterséges szellõzést kell alkalmazni, különös tekintettel a tömegtartózkodás céljára szolgáló helyiségben, pl. tornaterem, aula, mûhelycsarnok stb. A kémia elõadóban a szennyezett levegõ keletkezési helyén helyi elszívó berendezést kell tervezni, a környezetet nem terhelõ módon. A mesterséges szellõzésnél törekedni kell a légáram szabályozására, a huzatérzet elkerülésére, a zajtalanságra és az egyenletességre. A szociális helyiségek szellõzését lehetõleg természetes úton (ablakokkal, kürtõkkel), ilyen lehetõségek hiányában mesterségesen kell biztosítani. A mesterséges szellõzés elszívásos legyen, és a levegõ utánpótlását megfelelõ nyílásokkal kell biztosítani (további elõírásokat az OTÉK tartalmaz). A mûhelyekben a technológiai követelmények szerinti mesterséges szellõzést vagy klíma berendezést és a gépeknél helyi elszívást (forgács, por stb.) kell tervezni. Ha az erõsen bûzös, robbanásveszélyes, egészségre ártalmas, gõzös, gázos, poros vagy nagyon meleg munkafolyamatok az ott dolgozóktól elkülönítetté nem tehetõek, a keletkezés helyén helyi elszívó berendezést kell tervezni, a környezetet nem terhelõ módon. Ködtelenítõ berendezést kell létesíteni a munkafolyamatoknál képzõdõ, a dolgozó látását zavaró vagy egészségükre ártalmas köd vagy gõz eloszlatására, illetve a köd kicsapódásának megelõzésére. Töménységet érzékelõ mûszerrel ellátott vészszellõzést kell tervezni abban a mûhelyben, amelyben a mérgezõ vagy robbanásveszélyes porok, gázok, gõzök üzemzavar miatti töménysége mérgezést vagy robbanást okozhat. Azokban a mûhelyekben, amelyeken a veszélyforrást okozó berendezés mûködése miatt a levegõ veszélyes mértékben szennyezõdhet, a szennyezõdést okozó berendezés üzemi kapcsolója és a szellõzõ berendezés kapcsolója kényszerkapcsolatban legyen. Villamos berendezések és hálózatok Az elektromos ellátást minden funkcionális egység részére a tervezési program szerint biztosítani kell. A világítási berendezések elektromos hálózata az erõátviteli technológiai hálózattól független legyen. Valamennyi villamos csatlakozást, szerelvényt, berendezést a vonatkozó létesítési szabványok és hatósági elõírások betartásával kell szerelni. A vészvilágítást központi szünetmentes áramforrásról vagy helyi akkumulátoros világítótestekkel kell megoldani. Az oktatási célra használt elektromos hálózatok gyengeáramúak legyenek, és lehetõvé kell tenni a helyiségenkénti központi feszültségmentesítés lehetõségét, az arra kijelölt személy által egy zárható helyrõl (pl. tanári asztalba épített szekrénybõl). Gondoskodni kell gyengeáramú hálózatról: — tûzjelzõ hálózat az elõírásoknak megfelelõen kötelezõ; — vagyonvédelem (igény szerint a biztosítással összhangban); — hangosítás, távközlés, TV, antennarendszer (igény szerint, de lehetõleg a késõbbi fejlesztések érdekében a védõcsövezés beépítése), — számítógépes hálózat (igény szerint, de lehetõleg a késõbbi fejlesztések érdekében a védõcsövezés beépítése). A szerelvények lehetõleg süllyesztett típusúak legyenek. A tantermekben, elõadókban, egyéb közösségi helyiségekben, tornateremben, mûhelyekben és folyosókon az elektromos takarítóeszközök részére fedeles, földelt, süllyesztett dugaszolót kell szerelni. Mesterséges megvilágítási értékek: — középiskolák esetén a tantermek megvilágítása: legalább: 500 lux; — a 0,65—0,95 m magasságban lévõ munkafelület szükséges megvilágítása: legalább: 500 lux; — falitáblára vonatkozó követelmény: legalább: 500 lux; — közlekedõ, raktár, egyéb: legalább: 80—100 lux. Ezekben a helyiségekben szabályozható világítást kell létesíteni. A tábla megvilágítását káprázatmentesen kell megoldani. A mûhelyekben és irodákban az általános megvilágításon felül munkahelyi világítást is tervezni kell. Energetikailag kedvezõtlen lámpatestek (D osztályú készülékek) nem alkalmazhatóak. Akusztika A helyiségek akusztikai méretezését a vonatkozó szabványok és hatósági elõírások szerint kell végezni. Különös gondot kell fordítani a tornaterem, az aula, zsibongó, közlekedõ, ének-zene szaktanterem, a mûhelyek akusztikai méretezésére (hangnyelõ felületek alkalmazása). Felvonó Felvonót az OTÉK, valamint a felvonók biztonsági követelményeirõl és megfelelõségének tanúsításáról szóló

Source: https://magyarkozlony.hu/hivatalos-lapok/b1126642122c87c804a746de6de16136f3ad7035/dokumentumok/9bfe32c0675a223379ecd52619a82cd01ef04fb4/letoltes